Diari Oficial de la Generalitat Valenciana


Sumari del DOGV 9843, del 07-05-2024 (2024/3500)

RESOLUCIÓ de 12 d'abril de 2024, de la consellera de Medi Ambient, Aigua, Infraestructures i Territori, per la qual es modifica la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de manera anticipada per a l'any 2022 ajudes dins del Programa d'incentius 4: realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3500


Data del document
:   12-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 12 d'abril de 2024, de la consellera de Medi Ambient, Aigua, Infraestructures i Territori, per la qual es modifica la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de manera anticipada per a l'any 2022 ajudes dins del Programa d'incentius 4: realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència. [2024/3500]  
  
  
El 28 de desembre de 2023 es publica el Reial decret 1178/2023, de 27 de desembre, pel qual es modifica la normativa reguladora i s'adapten al marc europeu d'ajudes d'estat determinats programes d'ajudes de rehabilitació energètica i energies renovables del Pla de recuperació, transformació i resiliència, i en concret al Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i en el qual es van establir les normes especials d'estes subvencions amb el caràcter de bases reguladores, així com la distribució i el lliurament d'estes, disposant la seua concessió directa a les comunitats autònomes i ciutats de Ceuta i Melilla.  
  
  
El Reial decret 1178/2023 que s'ha esmentat, de 27 de desembre, reconeix en la seua exposició de motius que a fi de millorar la flexibilitat de les comunitats autònomes i ciutats de Ceuta i Melilla en la gestió de les preceptives justificacions, i tenint en compte la positiva resposta dels programes 4, 5 i 6 en el conjunt del territori, es fa necessari incorporar ara a eixes bases, entre altres mesures, la possibilitat que la justificació del compliment de condicions i objectius previstos en la concessió de la subvenció puga revestir la modalitat de compte justificatiu del gasto efectuat o acreditar-se mitjançant mòduls o la presentació d'estats comptables, segons es dispose en la normativa reguladora. S'admet ara que els mòduls no només s'apliquen en la determinació de les ajudes, sinó també en la justificació del compliment de les condicions imposades i de la consecució dels objectius previstos en els actes de concessió corresponents, per part dels destinataris últims d'estos programes, de manera que s'avance en una major agilitació i simplificació, i es complixen així els requisits establits per l'article 76.1 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol. Així mateix, esta modificació permet flexibilitzar el termini per a la justificació de la realització de la inversió requerida per a dur a terme l'actuació objecte d'ajuda, permetent que este termini siga el que s'establisca en cada una de les convocatòries, sense que puga excedir díhuit mesos des de la data de la notificació de la resolució de concessió.  
  
En este sentit, com indica el Reial decret 1178/2023, de 27 de desembre, estes modificacions no suposen un perjuí per a les comunitats autònomes i ciutats de Ceuta i Melilla ni per als destinataris últims de les ajudes, ja que, d'acord amb la normativa sectorial i el que es preveu en les bases reguladores, els subjectes obligats ja compten amb la documentació necessària per a acreditar la realització de les actuacions objecte d'ajuda, i tampoc suposaria cap perjuí per a aquells destinataris últims que ja hagueren justificat l'actuació subvencionada o per a aquells sol·licitants a l'espera de resolució de concessió, atés que el Reial decret 477/2021, de 29 de juny, ja preveia l'aplicació dels mòduls per a la determinació de les ajudes.  
  
Procedix, per tant, a fi d'aconseguir més simplificació i eficàcia en la gestió de l'ajuda, incorporar la justificació per mòduls, una via de justificació més senzilla i simple per a aquelles instal·lacions d'autoconsum de fins a 10 kWp, amb emmagatzematge o sense, en el sector residencial, en què el destinatari últim de l'ajuda siga una persona física que no exercisca activitat econòmica, que és on es concentra el major nombre de sol·licituds registrades en el Programa 4 d'incentius a l'autoconsum, i que, a més, correspon a inversions de menor quantia i complexitat que les relacionades amb altres programes d'incentius a l'autoconsum previst en l'RD 477/2021, de 29 de juny. D'esta manera es dona agilitat i eficàcia al procediment de justificació de l'ajuda conduent al pagament, amb la finalitat d'aconseguir una major eficiència i simplificació administrativa, complint-se els requisits establits per l'article 76.1 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i mantenint de la mateixa manera les garanties i els controls necessaris sobre l'ús dels fons i el compliment de les finalitats establides per a les ajudes, però introduint per al volum més nombrós de sol·licituds registrades, dins del sector residencial, la justificació per mòduls, així com ajustant el termini de justificació per a donar una major agilitat i impuls al procés de justificació i pagament.  
  
A més, s'introduïx la referència al nou Reglament (UE) 2023/2831, de la Comissió, de 13 de desembre de 2023, (DOUE L 352 de 15.12.2023) relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, i s'adapta el text de la convocatòria a este.  
Per tot això, i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en virtut del que s'establix en l'article 7 del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, resolc:  
  
Primer  
Modificació de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de manera anticipada, per a l'any 2022, ajudes dins del Programa d'incentius 4: realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb emmagatzematge o sense, en el marc del Pla de recuperació, transformació i resiliència, modificada per la Resolució de 19 de desembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, i sobre la base del Reial decret 1178/2023, de 27 de desembre, queda modificada com seguix:  
  
U. Es modifica el punt d de l'apartat segon, que queda redactat com seguix:  
d) Les persones físiques que porten a terme alguna activitat econòmica, per la qual oferisquen béns i/o servicis en el mercat, cas en què hauran d'estar donades d'alta en el Cens d'empresaris, professionals i retenidors de l'Agència Estatal d'Administració Tributària, i estaran sotmeses als requisits i límits establits en el Reglament (UE) núm. 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023).  
  
No es podran aplicar a les empreses que operen en els sectors determinats en el punt 1 de l'article 1 del reglament esmentat. Si una empresa opera en els sectors previstos en les lletres a, b, c o d del punt 1 de l'article 1 d'este reglament, i també en un sector, o més, o desenvolupa altres activitats que s'inclouen en l'àmbit d'aplicació del reglament esmentat, este s'aplicarà a les ajudes concedides en relació amb estos sectors o activitats, amb la condició que es garantisca per mitjans apropiats, com ara la separació d'activitats o la separació de comptes, que les activitats dels sectors exclosos de l'àmbit d'aplicació del reglament no es beneficien de les ajudes de minimis concedides d'acord amb el reglament esmentat.  
Dos. Es modifica el punt 9 de l'apartat quint que queda redactat com seguix:  
9. Pel que fa a les persones beneficiàries que porten a terme alguna activitat econòmica per la qual s'oferixen béns i/o servicis al mercat, estaran sotmesos als requisits i límits establits en el Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023), d'acord amb l'article 3.2 del Reglament, l'import total d'ajuda sota este concepte de minimis, concedida per un estat membre a una única empresa, no excedirà els 300.000 € durant qualsevol període de tres anys. El període de tres anys que ha de tindre's en compte a l'efecte d'este Reglament ha d'avaluar-se de manera contínua. En cada nova concessió d'una ajuda de minimis ha de tindre's en compte l'import total de les ajudes de minimis concedides en els tres anys previs.  
  
D'acord amb l'article 6.4 d'este reglament, abans de concedir l'ajuda s'haurà de comprovar que esta concessió no dona lloc al fet que l'import total de les ajudes de minimis concedides sobrepasse el límit esmentat. En cas que se supere este límit màxim, cap nova ajuda podrà acollir-se al Reglament de minimis.  
Les ajudes de minimis concedides d'acord amb este reglament podran acumular-se amb:  
a) Altres ajudes de minimis concedides, d'acord amb el Reglament (UE) 360/2012, de la Comissió, fins al límit màxim que establix este últim reglament.  
b) Altres ajudes de minimis concedides d'acord amb altres reglaments de minimis fins al límit màxim pertinent que establix l'article 3, apartat 2, d'este Reglament 2023/2831 (300.000 euros en els tres anys previs).  
No s'acumularan amb cap ajuda estatal en relació amb els mateixos gastos subvencionables o amb ajuda estatal per a la mateixa mesura de finançament de risc, si esta acumulació excedira la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni es puguen atribuir a costos subvencionables específics, es podran acumular a altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
Tres. Es modifica el punt 8 de l'apartat desé que queda redactat com seguix:  
8. La sol·licitud incorporarà les següents declaracions responsables, que hauran de ser subscrites, segons siga procedent, per les persones sol·licitants o els seus representants:  
- Estar al corrent en el compliment de les seues obligacions tributàries i amb la Seguretat Social en aquells casos en què la quantia de l'ajuda a cada beneficiari no supere l'import de 10.000 euros, o la persona sol·licitant siga alguna administració pública, o els organismes, entitats públiques i fundacions del sector públic dependent d'aquelles, fent menció expressa al fonament legal per a esta exempció d'acord amb el que s'establix en l'art. 24 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
  
- No trobar-se en cap de les situacions que preveu l'article 13 de la Llei 38/2003, de 17 de novembre, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, d'acord amb els termes que estableix l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
- No haver sol·licitat o rebut altres ajudes per a la mateixa actuació o finalitat. En cas d'haver-les sol·licitades o rebudes, s'ha d'indicar l'import de l'ajuda sol·licitada o obtinguda, així com l'administració, l'organisme o l'entitat pública concedent.  
- Quan el beneficiari siga una persona física que faça alguna activitat econòmica, per la qual oferisca béns i/o servicis en el mercat (autònoms), no haver sol·licitat o rebut ajudes sota el règim de minimis en els tres anys previs. I en el cas d'haver-les rebut, haurà de concretar l'import de l'ajuda sol·licitada o obtinguda, la data de concessió, així com l'administració, l'organisme o l'entitat pública concedent, tot això d'acord amb el Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023 i a altres reglaments de minimis que puguen resultar d'aplicació.  
- Que el projecte complix amb el principi de no causar mal significatiu a cap dels objectius mediambientals que establix el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles, i pel qual es modifica el Reglament (UE) 2019/2088.  
  
Quatre. Es modifica el punt 2.C de l'apartat onzé que queda redactat com seguix:  
S'ha de presentar una declaració responsable firmada per la persona sol·licitant, per un tècnic competent o una empresa instal·ladora, que estime que el consum anual d'energia per part del consumidor o consumidors associats a la instal·lació siga igual o superior al 80 % de l'energia anual generada per la instal·lació. Així mateix, s'ha de justificar esta estimació una vegada executada la instal·lació i abans d'acordar el pagament de l'ajuda corresponent.  
Cinc. Es modifiquen els punts 1.1 i 1.2 de l'apartat quinzé que queda redactat com seguix:  
1.1. La sol·licitud de pagament de la subvenció s'ha de dirigir a la direcció general competent en matèria de transició ecològica, en el termini màxim de sis mesos des de la data de notificació de la resolució de concessió de l'ajuda.  
1.2. Les actuacions hauran d'estar executades, operatives i justificades en el termini màxim de sis mesos des de la data de notificació de la resolució de concessió de l'ajuda. La justificació es durà a terme d'acord amb el que s'establix en el punt 2 de l'apartat quinzé d'esta resolució.  
Sis. Es modifica el punt 1.5 de l'apartat quinzé que queda redactat com seguix:  
1.5. Els gastos efectuats es justificaran d'acord amb el que s'establix en el punt 2 de l'apartat quinzé d'esta resolució.  
Set. Es modifiquen els punts 1.8.a i b de l'apartat quinzé que queden redactats com seguix:  
1.8. La sol·licitud de pagament incorporarà les següents declaracions responsables, que hauran de ser subscrites, segons siga procedent, per les persones sol·licitants o els seus representants:  
A) Per a actuacions en el sector residencial d'instal·lacions fotovoltaiques d'autoconsum fins a 10 kWp, amb emmagatzematge o sense, i que el destinatari últim de l'ajuda siga una persona física que no efectua una activitat econòmica ni està sotmesa als requisits i límits del Reglament (UE) 2023/2831, de la Comissió, de 13 de desembre de 2023, i no s'haja sol·licitat l'ajuda addicional per desmantellament d'amiant:  
  
- Estar al corrent en el compliment de les obligacions tributàries i amb la Seguretat Social, en el supòsit d'ajudes la quantia de les quals no supere els 10.000 euros per destinatari últim, d'acord amb el que preveu la lletra c de l'article 63 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència.  
- Que s'autoritza tant l'òrgan administratiu concedent com a instructor perquè puguen consultar el compliment de les obligacions tributàries i amb la Seguretat Social en els moments en què calga durant la tramitació del procediment.  
- No trobar-se en cap de les situacions que preveu l'article 13 de la Llei 38/2003, de 17 de novembre, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, d'acord amb els termes que establix l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
- Complir les normes nacionals i comunitàries sobre els requisits d'igualtat d'oportunitats i no discriminació, aplicables a esta classe d'actuacions; comprometre's a respectar els principis d'economia circular i evitar impactes negatius significatius en el medi ambient (DNSH per les sigles en anglés de «do no significant harm») establits en el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles, i pel qual es modifica el Reglament (UE) 2019/2088; i complir les normes mediambientals nacionals i comunitàries, i sobre desenvolupament sostenible en l'execució de les actuacions dutes a terme. Així com que no hi ha hagut modificacions respecte al declarat en la fase de sol·licitud sobre el principi de no causar mal significatiu i, si escau, sobre la valorització de residus.  
  
- La no existència de més instal·lacions de la mateixa tecnologia (eòlica o fotovoltaica), subvencionades amb els programes d'incentius inclosos en l'RD 477/2021, de 29 de juny, al mateix destinatari últim de l'ajuda, associades a la mateixa ubicació o al mateix consum o consums.  
  
- No haver cobrat altres subvencions o ajudes per a la mateixa actuació o finalitat que la sol·licitada en el context d'este programa d'incentius, atorgades per qualsevol administració, organisme o entitat pública, nacional o internacional.  
- En cas que l'import del cost subvencionable supere les quanties establides en la normativa de contractació pública aplicable per al contracte menor, i no concórrega algun dels supòsits previstos per l'article 31.3 de la Llei 38/2003, de 17 de novembre, que s'hagen sol·licitat, almenys, tres ofertes de diferents proveïdors, de conformitat amb el que s'establix per este precepte, i s'haja triat l'oferta econòmica més avantatjosa. En cas contrari, haurà de justificar-se motivadament esta elecció.  
En esta declaració s'haurà de respectar en tot cas el que s'establix en els articles 13.6 i 16.2 del Reial decret 477/2021, de 29 de juny, respecte del caràcter incentivador de les actuacions. Per este motiu, cap compromís ferm d'execució pot tindre data prèvia a les indicades en l'article 16.2 d'esta norma.  
- En cas que la instal·lació siga d'autoconsum col·lectiu o s'haja dut a terme en un edifici plurifamiliar, o bé que es compte amb un acord firmat per tots els participants que reculla els criteris de repartiment, o bé l'acord de la comunitat de propietaris, o bé la justificació de la seua inclusió en el registre administratiu d'autoconsum que indique este tipus d'autoconsum, segons resulte aplicable.  
- Complir amb les obligacions establides en l'apartat setzé d'esta resolució.  
- Concedir els drets i accessos necessaris per a garantir que la Comissió, l'Oficina Europea de Lluita contra el Frau, el Tribunal de Comptes Europeu, la Fiscalia Europea i les autoritats nacionals competents que exercisquen labors de control, d'acord amb el que es preveu en article 22.2.d i e del Reglament (UE) 2021/241 del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència i en l'article 129.1 del Reglament (UE, Euratom) 2015/1046 del Parlament Europeu i del Consell, de 18 de juliol de 2018 («Reglament Financer»).  
- L'actuació disposa d'un cartell que la senyalitza amb informació sobre el projecte, les dades de potència i la capacitat d'emmagatzematge, en què s'esmenta l'ajuda financera rebuda, amb l'emblema «Pla de recuperació, transformació i resiliència - finançat per la Unió Europea - NextGenerationEU», el logo del PRTR i el logotip de la línia d'ajuda», seguint les instruccions establides en el manual d'imatge de l'IDAE relatives a la cartelleria.  
- Compromís de la persona beneficiària amb els estàndards més exigents en relació amb el compliment de les normes jurídiques, ètiques i morals, adoptant les mesures necessàries per a previndre i detectar el frau, la corrupció i els conflictes d'interés, i comunicar a les autoritats que corresponga els incompliments observats.  
- Qualsevol altra obligació establida en l'RD 477/2021, de 29 de juny, la Llei 38/2003, de 17 de novembre, general de subvencions, l'RD 887/2006, de 21 de juliol, i qualsevol altra que derive de la normativa autonòmica, estatal i comunitària aplicable.  
B) Per a la resta d'actuacions no compreses en el punt anterior:  
  
- Que està al corrent en el compliment de les obligacions tributàries i amb la Seguretat Social en els següents casos:   
a) Si la persona beneficiària no és una administració pública i la quantia no supera els 10.000 euros per destinatari últim, d'acord amb el que es preveu en la lletra c de l'article 63 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, sense que siga necessari en estos casos l'aportació de les certificacions corresponents.  
b) Si la persona beneficiària és una administració pública, no serà necessària l'aportació de les certificacions corresponents, de conformitat amb l'article 24.6 de l'RD 887/2006, de 21 de juliol.  
- Que s'autoritza tant l'òrgan administratiu concedent com a instructor perquè puguen consultar el compliment de les obligacions tributàries i amb la Seguretat Social en els moments en què calga durant la tramitació del procediment.  
- No trobar-se en cap de les situacions que preveu l'article 13 de la Llei 38/2003, de 17 de novembre, incloent-hi la inexistència d'obligacions de reintegrament d'altres subvencions o ajudes, o, si escau, el fidel compliment de les seues obligacions de reintegrament d'altres subvencions o ajudes, d'acord amb els termes que establix l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
- Quan el destinatari últim de l'ajuda siga una persona física que duga a terme alguna activitat econòmica i estiga sotmesa als requisits i límits en el Reglament (UE) 2023/2831 de la Comissió de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023), no haver sol·licitat o rebut ajudes sota el règim de minimis en qualsevol període de tres anys. I en el cas d'haver-les rebudes en els tres anys previs, haurà de concretar l'import de l'ajuda sol·licitada o la quantia obtinguda, la data de concessió, així com l'administració, l'organisme o l'entitat pública concedent, tot això d'acord amb el Reglament (UE) 2023/2831 de la Comissió de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023), i a altres reglaments de minimis que puguen resultar d'aplicació.  
- Complir les normes nacionals i comunitàries sobre requisits d'igualtat d'oportunitats i no discriminació, aplicables a esta classe d'actuacions, i comprometre's a respectar els principis d'economia circular i a evitar impactes negatius significatius en el medi ambient («DNSH» per les seues sigles en anglés «do no significant harm») establits en el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles, i pel qual es modifica el Reglament (UE) 2019/2088, i complir les normes mediambientals nacionals i comunitàries, i sobre desenvolupament sostenible, en l'execució de les actuacions dutes a terme. Així com que no hi ha hagut modificacions respecte al declarat en la fase de sol·licitud sobre el principi de no causar mal significatiu i, si escau, sobre la valorització de residus.  
  
- La no existència de més instal·lacions de la mateixa tecnologia (eòlica o fotovoltaica), subvencionades amb els programes d'incentius inclosos en l'RD 477/2021, de 29 de juny, al mateix destinatari últim de l'ajuda, associades a la mateixa ubicació o al mateix consum o consums.  
  
- No haver cobrat altres subvencions o ajudes per a la mateixa actuació o finalitat que la sol·licitada en el context d'este programa d'incentius, atorgades per qualsevol administració, organisme o entitat pública, nacional o internacional.  
- En cas que existisquen, la declaració responsable que acredite les altres subvencions o ajudes cobrades per a la mateixa actuació o finalitat que la sol·licitada en el context d'este programa d'incentius, atorgades per qualsevol administració, organisme o entitat pública, nacional o internacional.  
- Quan el destinatari últim de l'ajuda siga una persona física que duga a terme alguna activitat econòmica, i estiga sotmesa als requisits i límits en el Reglament (UE) núm. 1407/2013 de la Comissió, de 18 de desembre de 2013 que disposen d'una comptabilitat separada o diferenciada per a totes les transaccions relacionades (ingressos i pagaments, incloent-hi, si escau, l'ingrés d'ajudes, pagaments a proveïdors, etc.).  
- Complir amb les obligacions establides en l'apartat setzé d'esta resolució.  
- Concedir els drets i accessos necessaris per a garantir que la Comissió, l'Oficina Europea de Lluita contra el Frau, el Tribunal de Comptes Europeu, la Fiscalia Europea i les autoritats nacionals competents que exercisquen labors de control, d'acord amb el que es preveu en article 22.2.d i e del Reglament (UE) 2021/241 del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència i en l'article 129.1 del Reglament (UE, Euratom) 2015/1046 del Parlament Europeu i del Consell, de 18 de juliol de 2018 («Reglament financer»).  
- L'actuació disposa d'un cartell que la senyalitza amb informació sobre el projecte, les dades de potència i la capacitat d'emmagatzematge, en què s'esmenta l'ajuda financera rebuda, amb l'emblema «Pla de recuperació, transformació i resiliència - finançat per la Unió Europea - NextGenerationEU», el logo del PRTR i el logotip de la línia d'ajuda», seguint les instruccions establides en el manual d'imatge de l'IDAE relatives a la cartelleria.  
- Compromís de la persona beneficiària amb els estàndards més exigents en relació amb el compliment de les normes jurídiques, ètiques i morals, adoptant les mesures necessàries per a previndre i detectar el frau, la corrupció i els conflictes d'interés, i comunicar a les autoritats que corresponga els incompliments observats.  
- Qualsevol altra obligació establida en l'RD 477/2021, de 29 de juny, la Llei 38/2003, de 17 de novembre, general de subvencions, l'RD 887/2006, de 21 de juliol, i qualsevol altra que derive de la normativa autonòmica, estatal i comunitària aplicable.  
Huit. Es modifiquen els punts 2.1 i 2.2 de l'apartat quinzé que queden redactats com seguix:  
2. Documentació justificativa que ha d'acompanyar la sol·licitud de pagament.  
2.1. Per a actuacions en el sector residencial d'instal·lacions d'autoconsum amb fonts d'energia renovable fins a 10 kWp, amb emmagatzematge o sense, en què el destinatari últim de l'ajuda siga una persona física que no efectue activitat econòmica ni estiga sotmesa als requisits i límits del Reglament (UE) 2023/2831, de la Comissió, de 13 de desembre de 2023, i no s'haja sol·licitat l'ajuda addicional per desmantellament d'amiant, haurà de justificar el compliment del que s'ha convingut en règim de mòduls, d'acord amb el que s'establix en l'article 78 RD 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, presentant la documentació següent:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats efectuades i dels resultats obtinguts, subscrit, datat i emés per un tècnic titulat competent autor del projecte definitiu o, si és el cas, l'empresa instal·ladora autora de la memòria tècnica final de la instal·lació executada que preveurà els aspectes següents:  
  
- Pel que fa a la instal·lació de generació: potència de la instal·lació de generació realment instal·lada en kW (kWp per a solar fotovoltaica).  
- Pel que fa a la instal·lació d'emmagatzematge, en el cas que s'haja concedit ajuda per esta actuació: capacitat nominal de la instal·lació d'emmagatzematge realment instal·lada, en kWh.  
- Previsió que la suma de l'energia elèctrica consumida en còmput anual per part del consumidor o consumidors associats a la instal·lació d'autoconsum objecte d'ajuda és igual o superior al 80 % de l'energia anual generada per esta, amb indicació del percentatge d'energia consumida respecte a la generada per la instal·lació i el consum anual energètic del beneficiari.  
- Que l'emmagatzematge no està directament connectat a la xarxa, sinó que és part de la instal·lació d'autoconsum.  
- Que la instal·lació d'emmagatzematge no utilitza la tecnologia plom-àcid.  
- Que el sistema d'emmagatzematge disposa d'una garantia mínima de 5 anys.  
- Que la instal·lació d'emmagatzematge no supera la ràtio de capacitat nominal instal·lada d'emmagatzematge en comparació amb la potència de generació corresponent a la resolució de concessió de l'ajuda. O bé que se supera perquè es tracta d'una instal·lació aïllada de xarxa.  
- Que es compta amb un sistema de monitoratge de l'energia elèctrica produïda per la instal·lació objecte de subvenció, i mostra com a mínim l'energia produïda per la instal·lació renovable en termes diari, mensual i/o anual, i el consum energètic corresponent per als mateixos períodes, accessible a través d'un dispositiu mòbil o d'una aplicació web.  
- Que la instal·lació complix totes les condicions tècniques establides en l'RD 477/2021.  
b) Una memòria econòmica justificativa firmada per la persona beneficiària que contindrà, com a mínim, els aspectes següents:  
- Potència de la instal·lació de generació realment instal·lada en kW (kWp per a solar fotovoltaica).  
- Capacitat nominal de la instal·lació d'emmagatzematge realment instal·lada, en kWh.  
- Quantia de l'ajuda justificada de la instal·lació de generació realment instal·lada.  
- Quantia de l'ajuda justificada de l'emmagatzematge realment instal·lat  
Estos aspectes s'acreditaran mitjançant l'aportació de la documentació següent, que acompanyarà la memòria econòmica:  
- Factura o factures de pagament corresponents a la inversió elegible efectuada, que responga al pressupost presentat, i amb els requisits exigits en l'RD 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
S'eximix de l'obligació de presentar factures per a inversions totals subvencionables inferiors a 3.000 euros.  
- Justificant o justificants bancaris de pagament corresponents a la inversió elegible efectuada, que responga a la factura acompanyada.  
- Certificat d'instal·lació elèctrica (CIE), d'acord amb el Reglament electrotècnic de baixa tensió (en instal·lacions elèctriques de qualsevol tipologia), emés per l'empresa instal·ladora i diligenciat per l'òrgan competent de la comunitat autònoma.  
- A més, s'aportarà un reportatge fotogràfic de les actuacions dutes a terme que hi incloga fotografies de la situació de l'edifici després de les actuacions, dels equips i de les instal·lacions principals finals objecte de l'ajuda, en què es mostre el cartell publicitari o la senyalització de l'actuació i el sistema de visualització d'energia.  
A més, en cas que n'hi haja, s'ha d'acreditar l'import i la procedència de les altres subvencions o ajudes cobrades per a la mateixa actuació o finalitat que la sol·licitada en el context d'este programa d'incentius, atorgades per qualsevol administració, organisme o entitat pública, nacional o internacional.  
c) Pel que fa al compliment de les obligacions tributàries i amb la Seguretat Social, en el cas que la quantia de l'ajuda supere els 10.000 euros, només caldrà que la persona beneficiària autoritze la consulta de les dades d'estar al corrent en el compliment de les seues obligacions tributàries, i, en el cas de la verificació del compliment de l'obligació d'estar al corrent en el compliment de les obligacions amb la Seguretat Social, que no haja manifestat la seua oposició sobre este tema. En cas contrari, haurà d'aportar els certificats emesos per Hisenda, l'Agència Tributària Valenciana i la Seguretat Social justificatius que el destinatari últim de les ajudes complix amb les seues obligacions tributàries i amb la Seguretat Social, d'acord amb el que es disposa en l'article 22 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
2.2. Per a la resta d'actuacions d'instal·lacions d'autoconsum amb fonts d'energia renovable no compreses en l'apartat anterior s'acompanyarà la documentació següent:  
a) Informe justificatiu de l'adequada realització de les actuacions subscrit, datat i emés per un tècnic titulat competent autor del projecte definitiu o, en defecte d'això, el director d'obra o, si és el cas, l'empresa instal·ladora autora de la memòria tècnica final de la instal·lació executada. En este informe s'ha de justificar la correcta realització de les actuacions, d'acord amb les condicions establides en les bases i en la concessió de l'ajuda, i recollir el que s'ha executat realment i els resultats obtinguts, així com el compliment dels requisits necessaris per a la seua posada en funcionament.  
En este informe s'ha d'incloure descripció del sistema de monitoratge incorporat d'acord amb el que s'indica en l'annex I, apartat AI.A1.C, i especialment es justificarà la previsió que el consum anual d'energia per part del consumidor o consumidors associats a la instal·lació siga igual o major al 80 % de l'energia anual generada per la instal·lació objecte de l'ajuda, o justificació, si és el cas, que la instal·lació pot acollir-se a algun dels casos tipus publicats en la pàgina web de l'IDAE.  
  
b) Certificat final d'obra subscrit pel director d'obra i director d'execució de l'obra, en cas que siga preceptiu.  
c) Autorització d'explotació o acta de posada en servici, quan siga preceptiva, i certificat d'instal·lació elèctrica (CIE), d'acord amb el Reglament electrotècnic de baixa tensió (en instal·lacions elèctriques de qualsevol tipologia), emés per l'empresa instal·ladora i diligenciat per l'òrgan competent de la comunitat autònoma. Addicionalment, s'adjuntarà una còpia del projecte o la memòria tècnica de disseny (segons siga procedent per a la tipologia d'actuació) que s'haja aportat a l'òrgan competent de la comunitat autònoma per a l'obtenció de l'autorització d'explotació o l'acta de posada en servici i/o el certificat d'instal·lació elèctrica (CIE) i/o certificat de la instal·lació tèrmica.  
d) Quan la persona sol·licitant haja inclòs la petició d'ajuda addicional per al desmantellament d'amiant, haurà de presentar la documentació justificativa del compliment de totes les obligacions que estableix la normativa aplicable.  
e) Els projectes que hagen declarat ser d'autoconsum col·lectiu o dur-se a terme en un edifici plurifamiliar, hauran d'aportar-hi una justificació, per a la qual cosa han de presentar l'acord firmat per tots els participants que reculla els criteris de repartiment, l'acord de la comunitat de propietaris, o la justificació de la seua inclusió en el registre administratiu d'autoconsum que indique este tipus d'autoconsum.  
f) Llista classificada i firmada pel destinatari últim de l'ajuda de les comandes i/o contractes relatius a les actuacions efectuades, en cas que n'hi haja, i la còpia d'estos.  
g) Factura o factures de pagament corresponents a la inversió elegible efectuada, que responga al pressupost presentat, i amb els requisits exigits en l'RD 1619/2012, de 30 de novembre, pel qual s'aprova el Reglament pel qual es regulen les obligacions de facturació, així com els seus corresponents justificants bancaris de pagament, corresponents a la inversió elegible efectuada i que responga a la factura acompanyada.  
h) Llista classificada i firmada pel destinatari últim de l'ajuda de les factures i dels seus corresponents justificants bancaris de pagament, corresponents a la inversió elegible efectuada i que responguen al pressupost i els contractes presentats, i còpia d'estos.  
i) Reportatge fotogràfic de les actuacions efectuades, que incloga fotografies de la situació de l'edifici després de les actuacions i, si escau, dels equips i les instal·lacions principals finals objecte de l'ajuda, del sistema de visualització d'energia, i en què es mostre el cartell publicitari o la senyalització de l'actuació, seguint les instruccions establides en el manual d'imatge de l'IDAE relatives a la cartelleria.  
j) En cas que el destinatari últim de l'ajuda siga una persona física o tercer sector, i l'import del cost subvencionable supere les quanties establides en la normativa de contractació pública aplicable per al contracte menor i no hi concórrega cap dels supòsits que preveu l'article 31.3 de la Llei 38/2003, de 17 de novembre, el destinatari últim de l'ajuda haurà d'acreditar que ha sol·licitat, almenys, tres ofertes de diferents proveïdors, de conformitat amb el que establix este precepte, i aportar una memòria que justifique raonablement l'elecció del proveïdor quan esta no haja recaigut en l'oferta econòmica més avantatjosa.  
  
En esta documentació caldrà ajustar-se en tot cas al que s'establix en els articles 13.6 i 16.2 del Reial decret 477/2021, de 29 de juny, respecte del caràcter incentivador de les actuacions. Per este motiu, cap compromís ferm d'execució pot tindre data prèvia a les indicades en l'article 16.2 d'esta norma.  
k) En cas d'haver-hi contractació pública, per estar el destinatari últim de l'ajuda sotmés a la Llei 9/2017, de 8 de novembre, de contractes del sector públic:  
- Quan se superen les quanties establides en la Llei 9/2017, de 8 de novembre, per al contracte menor, haurà d'aportar-hi: llista certificada i còpia dels contractes subscrits pel destinatari últim de l'ajuda per a la realització de les actuacions objecte d'ajuda, així com la documentació justificativa del procediment de contractació: la pàgina web del perfil del contractant, els plecs, els anuncis de la licitació i la formalització de contractes, els acords de l'òrgan de contractació, i acreditar el compliment del que es disposa en l'Orde HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència.  
  
- Quan les quanties estan dins dels imports màxims establits per esta norma per al contracte menor, haurà d'acreditar que ha sol·licitat, almenys, tres ofertes de diferents proveïdors, de conformitat amb el que s'establix en esta norma, i aportar una memòria que justifique raonablement l'elecció del proveïdor quan esta no haja recaigut en l'oferta econòmica més avantatjosa. A més, s'haurà d'acreditar el compliment del que es disposa en l'Orde HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència.  
En esta documentació caldrà respectar en tot cas el que s'establix en els articles 13.6 i 16.2 del Reial decret 477/2021, de 29 de juny, pel que fa al caràcter incentivador de les actuacions. Per este motiu, cap compromís ferm d'execució pot tindre data prèvia a les indicades en l'article 16.2 d'esta norma.  
l) Pel que fa al compliment de les obligacions tributàries i amb la Seguretat Social, en el cas que la quantia de l'ajuda supere els 10.000 euros, llevat que la persona beneficiària siga una administració pública, només caldrà que el beneficiari autoritze la consulta de les dades d'estar al corrent en el compliment de les seues obligacions tributàries, i, en el cas de la verificació del compliment de l'obligació d'estar al corrent en el compliment de les obligacions amb la Seguretat Social, que no haja manifestat la seua oposició sobre este tema. En cas contrari, haurà d'aportar els certificats emesos per Hisenda, l'Agència Tributària Valenciana i la Seguretat Social justificatius que el destinatari últim de les ajudes complix amb les seues obligacions tributàries i amb la Seguretat Social, d'acord amb el que es disposa en l'article 22 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol.  
m) Informació i enllaç a la pàgina web del destinatari últim de les ajudes, en cas que en tinga, en què este destinatari últim de les ajudes informarà el públic del possible suport obtingut dels Fons Next Generation o del Pla de recuperació, transformació i resiliència i/o, si és el cas, de l'instrument de la Unió Europea que corresponga, amb una breu descripció de l'operació, de manera proporcionada al nivell de suport prestat, amb els seus objectius i resultats, i destacant el suport financer de la Unió Europea.  
n) Llevat que el destinatari últim de l'ajuda siga una persona física que no efectue activitat econòmica ni estiga sotmesa als requisits i límits establits en el Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, de 15.12.2023), documentació justificativa de l'existència d'una comptabilitat separada o diferenciada per a totes les transaccions relacionades (ingressos i pagaments, incloent-hi, si és el cas, l'ingrés d'ajudes, pagaments a proveïdors, etc.).  
o) Quan el destinatari últim de l'ajuda siga una entitat local i en el compliment de l'obligació de rendició dels seus comptes anuals davant de la Sindicatura de Comptes, de conformitat amb el que es disposa en l'article 199.5 de la Llei 8/2010, de 23 de juny, de la Generalitat, de règim local de la CV, acreditarà estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable, mitjançant certificació expedida per la conselleria competent, o, si és el cas, la Sindicatura de Comptes, d'haver remés la documentació prevista en l'apartat 4 d'este article, o, si és el cas, que ha presentat el compte general a la Sindicatura de Comptes.  
p) En el cas que l'actuació incloga ajuda addicional per al desmantellament, s'haurà d'aportar documentació justificativa del compliment de totes les obligacions establides en la normativa d'aplicació.  
  
q) Obligatòriament per als projectes amb un cost elegible superior a 1.000.000 euros, s'entregarà un compte justificatiu amb aportació d'informe d'auditor, segons el que es preveu en l'article 74 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i d'acord amb el que s'establix en l'Orde EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol.  
Nou. Es modifica el punt i de l'apartat setzé que queda redactat com seguix:  
i) Respectar en els projectes els principis següents:  
Els resultats del projecte s'han de mantindre en el territori de la Comunitat Valenciana.  
- Acomplir la normativa comunitària, nacional i autonòmica aplicable en l'àmbit de contractació, subvencions, ajudes d'estat, comptabilitat, publicitat, medi ambient i igualtat d'oportunitats.  
Segon  
Esta resolució farà efecte íntegrament respecte a totes aquelles sol·licituds que encara estiguen pendents de concessió a partir de l'endemà de la publicació del seu extracte en el Diari Oficial de la Generalitat Valenciana, llevat que a esta data s'haja dictat i notificat proposta de resolució de concessió, i la modificació dels punts 1.8.A i B, 2.1 i 2.2 de l'apartat quinzé respecte a totes les sol·licituds de pagament que es registren a partir de l'endemà de la publicació del seu extracte en el Diari Oficial de la Generalitat Valenciana.  
  
I respecte a l'aplicació del Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352 de 15.12.2023), s'estarà al que es disposa en l'article 7 d'este.  
  
Contra esta resolució, que posa fi a la via administrativa, s'hi podrà interposar, en el termini d'un mes, un recurs potestatiu de reposició davant de la consellera de Medi Ambient, Aigua, Infraestructures i Territori, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es considere oportú.  
  
València, 12 d'abril de 2024.- La consellera de Medi Ambient, Aigua, Infraestructures i Territori: Salomé Pradas Ten.